open-index/open-wikipedia-markdown huggingface dataset:
Urushi

**Urushi** (*japaninlakka*) on yksi kestävimmistä lakoista. Lakkaustekniikka on peräisin 500-luvulta eaa.  

Urushi valmistetaan lakkapuiden (*Rhus vernicifera*) mahlasta. Väriltään  se on tummanruskeaa.

Kovettunut urushi on hapon- ja vedenkestävää. Se myös suojaa esineitä kuumuudelta, suolalta, homeelta ja sään aiheuttamilta vaurioilta. Sitä käytetään puussa, keramiikassa, luussa, korissa, kankaissa ja metallissa.

## Lähteet

## Aiheesta muualla
* Japanese Urushi  
* http://www.stutler.cc/pens/wajima/urushi.html
Donald Fagen

**Donald Jay Fagen** (s. 10. tammikuuta 1948 Passaic, New Jersey) on yhdysvaltalainen muusikko ja lauluntekijä. Hän tuli tunnetuksi 1970-luvulla suosionsa huipulla olleen Steely Dan -yhtyeen toisena kantavana voimana Walter Beckerin (1950–2017) rinnalla.

Steely Danin hajottua vuonna 1981 Fagen alkoi suunnitella sooloalbumia. Se julkaistiin vuonna 1982 nimellä *The Nightfly*. Vaikka levy ei aikoinaan menestynyt listoilla, sai se useita Grammy-ehdokkuuksia ja on myöhemmin myynyt platinaa sekä USA:ssa että Britanniassa. Levyltä poimittu single *I.G.Y.* nousi Yhdysvaltain listalla sijalle 26. Helmikuussa 2010 Vatikaanin *[[L’Osservatore Romano]]* listasi *Nightflyn* yhdeksi kaikkien aikojen kymmenen parhaasta popalbumista.

Steely Danin voimahahmot Fagen ja Walter Becker aloittivat myöhemmin yhteistyön uudelleen. Heidän ensimmäinen comeback-kiertueensa oli suuri menestys, ja sitä seurasi levy *Everything Must Go*  vuonna 2003. Lisäksi Fagenilta on ilmestynyt kaksi muutakin menestynyttä sooloalbumia.

## Soolodiskografia
* 1982 *[[The Nightfly]]*
* 1993 *[[Kamakiriad]]*
* 2006 *[[Morph the Cat]]*
* 2007 *The Nightfly Trilogy* (3-MVI DVD + 4-CD Box Set)
* 2012 Sunken Condos

## Lähteet

## Aiheesta muualla
* Viralliset sivut.
Isis (yhtye)

**Isis** oli yhdysvaltalainen avantgardistista post-rockia ja -metallia soittava yhtye, joka perustettiin Bostonissa, Massachusettsissa vuonna 1997. Kesäkuun lopussa vuonna 2010 yhtye päätti lopettaa toimintansa viimeisen kiertueensa jälkeen. Yhtyeen musiikillisia vaikuttajia olivat muun muassa Tool, The Melvins, Godflesh ja Neurosis. Yhtyettä pidettiin ensimmäisenä varsinaisena post-metal-yhtyeenä.

## Kokoonpano

* Jeff Caxide – basso
* Michael Gallagher – kitara
* Aaron Harris – rummut
* Bryant Clifford Meyer – kitara
* Aaron Turner – kitara, laulu

### Entiset jäsenet

* Chris Mereschuk – laulu (1998–1999)
* Jay Randall 1999–2000

## Jäsenten sivuprojektit

* Old Man Gloom
* House of Low Culture
* Lotus Eaters
* Red Sparowes
* Loga
* Windmills by the Ocean
* MGR
* The Gersch

## Diskografia
### Studioalbumit

**[[Celestial]]* (2001)
**[[Oceanic (Isisin albumi)|Oceanic]]* (2002)
**[[Panopticon]]* (2004)
**[[In the Absence of Truth]]* (2006)
**[[Wavering Radiant]]* (2009)

### EP:t
* Demo 98 (1998)
* Mosquito Control (1998)
* The Red Sea (1999)
* Sawblade (1999)
* SGNL05 (2001)

### Singlet
* Holy Tears (2008)
* Not in Rivers, But in Drops (2008)

### Livealbumit
* Live.01 (2004)
* Live.02 (2004)
* Live.03 (2005)
* Live.04 (2006)
* Live V (2009)
* Live VI (2012)
* Live VII (2017)

## Aiheesta muualla

* Yhtyeen viralliset sivut 
* 
*
Gordon Smith (jalkapalloilija)

**Gordon Duffield Smith** (s. 29. joulukuuta 1954 Kilwinning, Skotlanti, Yhdistynyt kuningaskunta) on skotlantilainen entinen jalkapalloilija ja Skotlannin jalkapalloliiton toimitusjohtaja. Hän on myös toiminut jalkapalloagenttina ja BBC:n jalkapalloasiantuntijana. Hänen poikansa, Grant Smith, pelasi Veikkausliigaa HJK:ssa.

## Pelaajaura
Smith aloitti uransa Kilmarnockissa. Vuonna 1977 hänet myytiin Rangersiin, jossa hän ensimmäisenä kautena voitti kaikki Skotlannin kolme titteliä. Hän teki kauden aikana 27 maalia keskikentältä. Vuonna 1980 hänet myytiin Brighton & Hove Albioniin, mutta hän palasi Rangersiin joulukuussa 1982 lainalla. Silloin hän pelasi seurassa kolme peliä, joiden joukossa Skotlannin liigacupin loppuottelussa. Hän ei kuitenkaan tehnyt yhtään maalia lainasopimuksen aikana.

Maalintekoon hän sen sijaan pääsi vuoden 1983 FA-cupin loppuottelussa kun Brighton pelasi tasapelin 2-2 Manchester Unitedin kanssa. Brighton hävisi tosin uusinnan luvuin 0-4. Hän jätti Brightonin maaliskuussa 1984 ja pelasi Manchester Cityn riveissä kaudella 1984-85.

Smith pelasi vielä Itävallan pääsarjassa Admira Wackerissa, Sveitsissä FC Baselissa sekä Skotlannissa Stirling Albionissa ennen kuin hän päätti pelaajauransa vuonna 1988.

## Pelaajauran jälkeen
Smith toimi St. Mirrenin avustavana valmentajana vuosina 1990-1993, kunnes hän siirtyi työskentelemään median parissa BBC:n asiantuntijana. Agenttina hän on löytänyt pelaajia kuten Paul Lambert ja Kenny Miller. Smith jätti BBC:n asiantuntijan sekä agentin tehtävät kesäkuussa 2007 kun hänet nimettiin Skotlannin jalkapalloliiton puheenjohtajaksi.
Fronesis

**Fronesis** () on Aristoteleen *[[Nikomakhoksen etiikka|Nikomakhoksen etiikassa]]* moraaliseen ajatteluun liittyvä hyve, joka käännetään yleensä ”**käytännölliseksi järjeksi**” tai ”**käytännölliseksi viisaudeksi**”.

Aristoteles erotti kaksi erilaista älyllistä hyvettä: *sofia* ja *fronesis*. *Sofia*, joka käännetään yleensä ”viisaudeksi”, on kyky ajatella oikein maailman luonteesta, ja käytämme sitä pyrkiessämme selittämään, miksi maailma on sellainen kuin on. Tämä katsotaan usein samaksi kuin tiede. *Sofiaan* liittyy ikuisten totuuksien pohdiskelu. *Fronesis* puolestaan on kyky ajatella, miten ja miksi meidän tulisi toimia muuttaaksemme asioita, ja erityisesti muuttaaksemme elämäämme paremmaksi. Aristoteles sanoi, että *fronesis* ei ole kuitenkaan pelkästään taito, koska siihen ei liity pelkästään kyky päättää, kuinka saavuttaa tietty päämäärä, vaan myös kyky päätellä tämä päämäärä. Jotkut tutkijat kuitenkin kieltävät jälkimmäisen, katsoen Aristoteleen pitäneen päämäärää (*eudaimonia*, onnellisuus) annettuna, jolloin *fronesis* oli pelkästään kyky päästä tähän päämäärään.

*Fronesis* liittyy partikulaareihin, ei universaaleihin, koska se liittyy siihen, kuinka toimia tietyissä yksittäistapauksissa. On mahdollista oppia toiminnan periaatteet, mutta niiden soveltaminen tosielämässä ja tilanteissa joita ei ole voinut nähdä ennalta vaatii kokemusta. Esimerkiksi jos tiedämme, että meidän tulisi olla rehellisiä, voimme tuottaa tuskaa ja aiheuttaa muita rikkomuksia. Kokemusta vaaditaan siihen, kuinka tasapainottaa rehellisyys muiden vaadittujen seikkojen kanssa.

Aristoteles katsoi, että *fronesis* oli paitsi välttämätöntä myös riittävää hyveellisyyteen. Koska *fronesis* oli käytännöllistä, ei ole mahdollista olla samaan aikaan sekä *fronimos* että *[[Akrasia|akraattinen]]*.

Aristoteleen merkitys keskiaikaiselle eurooppalaiselle ajatukselle johti siihen, että *fronesis* luettiin yhdeksi neljästä kardinaalihyveestä.

## Katso myös
* Arete
Medusan sinetti

**Medusan sinetti** (*The Bourne Ultimatum*) on Robert Ludlumin samannimiseen romaaniin perustuva elokuva vuodelta 2007. Sen on ohjannut Paul Greengrass Tony Gilroyn ja Tom Stoppardin käsikirjoituksen pohjalta. Matt Damon näyttelee elokuvan pääosassa amnesiasta kärsivää salamurhaajaa Jason Bournea. Sivuosissa näyttelevät Joan Allen, Paddy Considine, Edgar Ramirez, Julia Stiles ja David Strathairn. Elokuvan ensi-ilta oli Yhdysvalloissa 25. heinäkuuta ja Suomessa 17. elokuuta 2007.  *Medusan sinetti* on jatko-osa elokuville *[[Medusan verkko (vuoden 2002 elokuva)|Medusan verkko]]* (2002) ja *[[Medusan isku]]* (2004).

## Juoni

Elokuva jatkuu suoraan *Medusan iskun* tapahtumista. Jason Bourne (Matt Damon) pakenee miliisejä Moskovasta. Hän tavoittaa Lontoossa lehtimies Simon Rossin (Paddy Considine), joka on kirjoitellut tästä. CIA:n uuteen Blackbriar-operaatioon kuuluva salamurhaaja kuitenkin ampuu Rossin. Bourne lähtee Madridiin Rossin lähteen, Neal Danielsin (Colin Stinton) perään. Hän tapaa Nicky Parsonsin (Julia Stiles), joka avustaa tätä. Yhdessä he lähtevät Tangeriin Danielsin perässä. Blackbriarin salamurhaaja ehtii kuitenkin ensin. Parsons ja Bourne eroavat ja Bourne lähtee New Yorkiin selvittämään menneisyyttään ja kohtaa lopulta tekijänsä.

## Näyttelijät

## Vastaanotto
*Medusan sinetti* sai Oscar-gaalassa 2008 palkinnot parhaasta leikkauksesta, parhaista äänitehosteista ja parhaasta äänityksestä.

Koko Bourne-trilogia oli erittäin suosittu. Tämän elokuvan jälkeen kuitenkin ilmoitettiin, että Matt Damon ei halua jatkaa neljännessä Medusa-elokuvassa.  Elokuva tuotti 440 miljoonaa dollaria, ja siksi elokuvasarjalle päätettiin tuottaa jatkoa. Elokuussa 2012 julkaistun jatko-osan *[[Medusan perintö]]* päähenkilö ei kuitenkaan ole Jason Bourne vaan Jeremy Rennerin esittämä Aaron Cross.

## Lähteet
Paul Hogan

**Paul Hogan** (s. 8. lokakuuta 1939 Lightning Ridge, Uusi Etelä-Wales) on australialainen koomikko. Hän on tunnettu *Krokotiilimies*-elokuvasarjastaan  ja *The Paul Hogan Show* -televisiosarjastaan (1973–1984). 

## Ura
Hogan voitti *[[Krokotiilimies (elokuva)|Krokotiilimies]]*-elokuvastaan vuonna 1986 Golden Globe -palkinnon parhaasta miespääosasta musikaali- tai komediaelokuvassa.

## Yksityiselämä
Hogan asuu Los Angelesissa, Yhdysvalloissa. Hän on ollut naimisissa Krokotiilimies-elokuvien vastanäyttelijänsä Linda Kozlowskin kanssa vuodesta 1990 alkaen. Hänellä on viisi lasta ensimmäisestä ja yksi toisesta avioliitostaan. Hogan on vuodesta 2005 lähtien käynyt julkista taistelua Australian veroviranomaisia vastaan, jotka väittävät hänellä olevan maksamattomia verorästejä.

## Filmografia
* *Fatty Finn* (1980)
* *[[Krokotiilimies (elokuva)|Krokotiilimies]]* (1986)
* *[[Crocodile Dundee II – krokotiilimies]]* (1988)
* *Almost an Angel* (1990)
* *Salama-Jack* (1994)
* *Flipper* (1996)
* *Floating Away* (1998)
* *[[Crocodile Dundee Los Angelesissa]]* (2001)
* *Strange Bedfellows* (2004)
* *Charlie & Boots* (2009)

## Lähteet

## Aiheesta muualla
*
*
Venus Doom

**Venus Doom** on HIMin kuudes albumi, joka julkaistiin Suomessa ja Saksassa 14. syyskuuta ja muualla Euroopassa 17. syyskuuta 2007. Yhdysvalloissa levy päätyi kauppoihin 18. syyskuuta 2007. Ville Valon mukaan albumi sisältää heidän raskainta tuotantoaan ja kappaleiden sanat ovat synkkiä, kuten yhtyeen ensimmäisellä albumilla.

"The Kiss of Dawn" on albumin ensimmäinen single. HIM kuvasi singlelle videon kesäkuussa 2007. Meiert Avis, joka ohjasi ”Wings of a Butterflyn” videon, oli ohjaajana. "The Kiss of Dawn" on omistettu ystävälle, joka teki itsemurhan hieman *[[Dark Light]]in* äänityksien jälkeen. "The Kiss of Dawn" kävi Ison-Britannian rocksinglelistan ensimmäisellä sijalla viikolla 37 Nightwishin oltua kyseisellä sijoituksella edellisellä viikolla.

”Passion’s Killing Floor” -kappale on ''Transformers''-elokuvan soundtrackilla.

*Venus Doomista* on julkaistu kolme erilaista versiota: perusversio, Special Edition ja Special Limited Edition. Perusversiossa on vain musiikki-cd, joka sisältää albumin peruskappaleet. Special Edition on muuten samanlainen kuin perusversio, mutta siinä on mukana remixit kappaleista ”Dead Lovers’ Lane” ja ”Love In Cold Blood”. Special Limited Editionin (nahkapaketissa), mukana tulee vihko, jossa on 60 sivua jotka sisältävät muun muassa kappaleiden sanoja ja kuvia. Tämän lisäksi tulee myös musiikki-cd sekä toinen levy, jossa on kolme kappaletta ja muutama kuva.

*Venus Doom* nousi ensimmäisellä viikollaan Yhdysvaltain albumilistan sijalle 12. Julkaisuviikollaan *Venus Doom* myi Yhdysvalloissa 38&nbsp;000 kappaletta.http://www.metalfromfinland.com/news/2010-02-18_11:28/him_screamworks_firstweek_sales_revealed  Suomessa *Venus Doomin* albumimyynti jäi muuhun maailmaan verrattuna varsin vähäiseksi 23&nbsp;000 myydyn kappaleen lukemillaan. Maailmanlaajuisesti *Venus Doom* on myynyt yli miljoona kappaletta, joista noin 250&nbsp;000 yksinään Yhdysvalloissa.

## Kansikuva
Albumin kansikuvana on David Harounin tekemä maalaus. Ville Valo näki Harounin maalauksen New Orleansissa ja kysyi Harounilta, voisiko HIM käyttää sitä Venus Doomin kantena. Harouni suostui ja sanoo itseään nykyään HIM-faniksi. Special Edition ja Special Limited Edition sisältää erilaisen kansikuvan kuin perusversio. Levy on myynyt kultaa Suomessa. Venus Doomin Special Edition/Special Limited Edition ulkoasu oli ehdolla Grammy-palkinnon saajaksi vuonna 2008 paras erikoisversion pakkaus (Best Boxed or Special Limited Edition Package) -kategoriassa.

## Kappaleet
#
#
#
#
#
#
#
#
#

### Special Edition
#Love in Cold Blood (Special K Remix)
#Dead Lovers’ Lane (Special C616 Remix)

### Special Limited Edition
#Bleed Well (Acoustic)

## Arvostelut
* Metacritic: 67/100
* Allmusic: 
* Desibeli.net: 
* Dome.fi: 
* Imperiumi.net: 8+/10
* Nyt.fi: 
* Soundi: 
* V2.fi: 

## Listasijoitukset
### Albumi

## Lähteet
Linda Kozlowski

**Linda Kozlowski** (s. 7. tammikuuta 1958) on yhdysvaltalainen näyttelijä. Hänet tunnetaan *[[Krokotiilimies (elokuva)|Krokotiilimies]]* () -elokuvasarjasta, jonka nimiroolissa näytteli hänen miehensä Paul Hogan. Hogan ja Kozlowski tutustuivat sarjan kuvauksissa.

Vuonna 1986 Kozlowski oli ehdolla parhaan naissivuosan Golden Globen saajaksi roolistaan ensimmäisessä *Krokotiilimies*-elokuvassa.

## Filmografia
* *[[Krokotiilimies (elokuva)|Krokotiilimies]]* (1986)
* *Pass the Ammo* (1988)
* *[[Crocodile Dundee II – krokotiilimies]]* (1988)
* *Almost an Angel* (1990)
* *The Neighbor* (1993)
* *Backstreet Justice* (1994)
* *Zorn* (1994)
* *[[Kirottujen kaupunki]]* (1995)
* *Shaughnessy* (tv-elokuva, 1996)
* *[[Crocodile Dundee Los Angelesissa]]* (2001)

## Lähteet
 
 
## Aiheesta muualla
*
Paul Greengrass

**Paul Greengrass** (s. 13. elokuuta 1955 Cheam, Surrey) on Oscar-ehdokkuuden saanut brittiläinen elokuvaohjaaja. Greengrass palkittiin parhaan ohjauksen BAFTAlla elokuvastaan *[[United 93]]* vuonna 2006.

## Filmografia
* *[[Resurrected]]* (1989)
* *[[Ainoana hengissä]]* (*The One That Got Away*, 1996)
* *[[Lentämisen teoria]]* (*The Theory of Flight*, 1998)
* *[[Bloody Sunday – verinen sunnuntai ]]* (*Bloody Sunday*, 2002)
* *[[Medusan isku]]* (*The Bourne Supremacy*, 2004)
* *[[United 93]]* (2006)
* *[[Medusan sinetti]]* (*The Bourne Ultimatum*, 2007)
* *[[Green Zone]]* (2010)
* *[[Captain Phillips]]* (2013)
* *[[Jason Bourne (elokuva)|Jason Bourne]]* (2016)
* *[[22 July]]* (2018)

## Aiheesta muualla
*
Tuulikki Schreck

**Maija Tuulikki Schreck** (sittemmin **Tuulikki Tapola**; 4. kesäkuuta 1929 – 3. syyskuuta 2020 Helsinki) oli suomalainen lapsinäyttelijä. Hänen vanhempansa olivat laulajatar Aino Schreck ja pankinjohtaja, Suomi-Filmin toimitusjohtaja Matti Schreck.

Elokuvassa *[[Sysmäläinen (elokuva)|Sysmäläinen]]* (1938) Schreck näyttelee naispäähenkilöä Britaa tämän lapsuudessa. Aikuista Britaa tulkitsee Sirkka Sari. *[[Rikas tyttö]]* -elokuvassa (1939) Schreckillä on sivuosa Auroora Rantasena. Tuulikki Schreckin merkittävin elokuvaosa oli vuonna 1940 valmistuneessa Orvo Saarikiven ohjaamassa perhe-elokuvassa *[[Tottisalmen perillinen (elokuva)|Tottisalmen perillinen]]* (1940). Siinä hän näyttelee paronin tyttärentytärtä Beataa. Kaikki kolme elokuvaa on tuottanut hänen isänsä Matti Schreck. 

Tuulikki Schreck kouluttautui ekonomiksi, valitsi elämänurakseen opetusalan ja meni naimisiin jalkaväenkenraali Kustaa Tapolan pojan, rehtori Tuomas Tapolan kanssa. Tuulikki Tapolan nimellä hän toimi ranskan kielen opettajana Ilmajoen lukiossa 1963–1985. Hänen neljästä lapsestaan tyttäret Päivi Tapola ja Katri Tapola tunnetaan kirjailijoina. Myöhemmin Tuulikki Tapola asui miehensä kanssa Helsingissä.

Tuulikki Schreckin veli oli runoilija, dramaturgi Jyri Schreck. 

## Filmografia

* *[[Niskavuoren naiset (vuoden 1938 elokuva)|Niskavuoren naiset]]* (1938) 
* *[[Sysmäläinen (elokuva)|Sysmäläinen]]* (1938) 
* *[[Rikas tyttö]]* (1939) 
* *[[Tottisalmen perillinen (elokuva)|Tottisalmen perillinen]]* (1940)

## Lähteet
* Elonet
* Uusitalo, Kari: *Risto Orko - Suomi-Filmin 100-vuotias suurmies*. WSOY, 1999. .

### Viitteet

## Aiheesta muualla
*
Skonto-areena

**Skonto-areena** on urheiluhalli Latvian Riiassa. Halli on osa suurempaa urheilupaikkojen kokonaisuutta, johon kuuluu jalkapallostadion sekä kaksi pienempää urheiluhallia, joissa pelataan muun muassa kori- ja lentopalloa sekä curlingia. Hallissa järjestettiin vuonna 2003 Eurovision laulukilpailu. Katsojia halliin mahtuu 6 500. Areena valmistui vuonna 1996 ja se kunnostettiin vuoden 2006 jääkiekon MM-kilpailuita varten. Toisena kilpailupaikkana tuolloin toimi Riika-areena.

## Lähteet
Puheterapeutti

**Puheterapeutti** on logopedian koulutusohjelmasta filosofian maisteriksi valmistunut ja Sosiaali- ja terveysalan lupa- ja valvontaviraston laillistama terveydenhuollon ammattihenkilö. Puheterapeutti kuntouttaa henkilöitä, joilla on eriasteisia kommunikaation tai syömisen tai nielemisen ongelmia. Puheterapeutti paitsi kuntouttaa, myös arvioi kuntoutuksen tarpeen. Isommissa keskussairaaloissa näitä toimenkuvia varten on eri puheterapeutit. Puheterapeuttisen kuntoutuksen piiriin kuuluvat muun muassa afasiat, dysfasiat, dysartriat, äänihäiriöt, kuulovammat, dysfagiat, äännehäiriöt (ns. s- ja r-viat) sekä muut neurologisista vaurioista johtuvat puheen ja/tai nielemisen ongelmat.

Puheterapeutit tutkivat ja kuntouttavat kaikenikäisiä potilaita: puheterapeutti voi tavata vastasyntyneen heti osastolla, jossa lähdetään arvioimaan imemisen taitoja, tai puheterapeutti kutsutaan konsultoimaan geriatrisen potilaan kiinteän ruuan ja nesteiden nielemisen turvallisuutta. Puheterapeutteja toimii terveyskeskusten lisäksi sairaaloiden foniatrian-, psykiatrian ja neurologian klinikoilla. Yksityiset puheterapeutit pitävät vastaanottoa tai kiertävät asiakkaiden tarpeiden mukaan päiväkodeissa, kouluissa ja kotona.

Yleensä afasia-potilaille annetaan kuntoutusta, joka tapahtuu joko vuodeosastolla tai polikliinisesti. Joskus afaatikko voi saada kuntoutuksen järjestymään Kelan kautta, jolloin yksityinen puheterapeutti käy antamassa puheterapiaa potilaan kotona tai kuntolaitoksessa. Useimmiten puhe- ja ymmärtämiskyky toipuu osittain, joskus jopa täysin. Lopullinen toipuminen riippuu aivojen häiriön vaikeusasteesta, yleisestä terveydentilasta sekä toki kuntoutujan motivaatiostakin.

## Koulutus
Puheterapeutiksi voi kouluttautua Helsingin, Itä-Suomen, Oulun, Tampereen ja Turun yliopistoissa sekä Åbo Akademissä. Opiskeltavan pääaineen nimi on logopedia. Teoriaopiskelun lisäksi logopedian opiskelijat pitävät valvottuja opiskelijaterapioita. Opiskelun loppuvaiheessa on pakollinen kiertoharjoittelu sekä loppuharjoittelu terveyskeskuksessa tai sairaalassa. Maisteriksi opiskelu kestää viidestä kuuteen vuotta, jonka jälkeen voidaan terveysviranomaisilta hakea oikeus toimia puheterapeuttina.

Maisteriksi valmistuttuaan voi logopedian opintoja laajentaa lisensiaatin tai tohtorin tutkinnolla ja hankkia erikoispuheterapeutin pätevyyden. Ensimmäiset erikoispuheterapeutit valmistuivat Helsingin ja Oulun yliopistoista joulukuussa 2007.

## Aiheesta muualla
* Puheterapeutin ammatinkuvaus (Ammattinetti)
* Puheterapeuttiliitto
* Papunet, sivusto puhevammaisuudesta, kommunikoinnista ja selkokielestä
Jessica Anderson

**Jessica Margaret Queale Anderson** (25. syyskuuta 1916 – 9. heinäkuuta 2010 Sydney) oli australialainen romaani- ja novellikirjailija. 

Anderson syntyi Gayndahissa Queenslandissa ja opiskeli 1920-luvulla Brisbanessa ja muutti 1930-luvulla Sydneyyn, jossa hän sen jälkeen pääasiassa asui. Hänen varhaisimmat julkaisunsa ovat 1960-luvun alusta, esikoisromaani *An Ordinary Lunacy* vuodelta 1963.

Jessica Anderson sai Miles Franklin -palkinnon kahdesti, vuosina 1978 ja 1980.

## Lähteet
Camões-palkinto

**Camões-palkinto** () on tärkein portugalinkielisen kirjallisuuden palkinto. Se on myönnetty vuosittain vuodesta 1989 lähtien. Palkinnon jakavat Portugalin *Fundação Biblioteca Nacional* ja brasilialainen *Departamento Nacional do Livro*.

Palkinto on nimetty Portugalin kansalliseepoksen *[[Os Lusíadas]]in* 1500-luvulla kirjoittaneen Luís de Camõesin mukaan.

## Palkinnonsaajat

## Lähteet
Kolmivuorotyö

**Kolmivuorotyö** tarkoittaa vuorotyötä, jossa työskentely tapahtuu kolmessa vuorossa vuorokauden ympäri, ns. aamu-, ilta- ja yövuoroissa. Kolmivuorotyötä on siellä, missä palveluja tai koneita käytetään keskeytyksettä ympärivuorokautisesti. Tällainen työrytmi on yleistä esimerkiksi teollisuustyöntekijän, sairaanhoitajan, poliisin, vartijan tai mielenterveyshoitajan työssä.

Kolmivuorotyön haittoja työntekijälle ovat mm. vuorokausirytmin sekoittuminen ja väsymys. Monissa kolmivuorotöissä työ on jaksotettu siten, että työjakson jälkeen on pidempi vapaa-jakso.

## Lähteet
Hayko

**Hayk Hakobyan** (), taiteilijanimeltään **Hayko** (; 25. elokuuta 1973 Jerevan – 29. syyskuuta 2021 Jerevan) oli armenialainen laulaja, joka osallistui vuoden 2007 Eurovision laulukilpailuun kappaleella ”Anytime You Need”. Finaalisijoitus oli 138 pisteellä kahdeksas. Hän esiintyi finaalissa numerolla 23 eli toiseksi viimeisenä.

Hän kuoli 29. syyskuuta 2021 koronaviruksen takia.

## Lähteet
Margaret Whiting

**Margaret Whiting** (22. heinäkuuta 1924 – 10. tammikuuta 2011) oli yhdysvaltalainen poplaulaja.

Whiting teki ensimmäiset levytykset omalla nimellään 1940-luvun puolivälissä. Hän levytti Capitol Recordsille, Dot Recordsille, Verve Recordsille ja London Recordsille, ja hänellä on tähti Hollywood Walk of Famella.

Whitingilta nousivat listojen kärkeen muun muassa hittisinglet ”A Tree in the Meadow” (1948) ja ”Slipping Around” -duetto (1949) Jimmy Wakelyn kanssa. Hän levytti vielä vuonna 1966 London Recordsille listaykkössinglen ”The Wheel of Hurt”. Hän jatkoi laulamista vanhoille päivilleen.

Whiting sai julkisuutta myös romanttisella suhteellaan, myöhemmin avioliitollaan itseään yli 20 vuotta nuorempaan homopornonäyttelijä Jack Wrangleriin (1946–2009).
 
Whitingin levytys ”Mama's Pearls” (1956) ei herättänyt Yhdysvalloissa mainittavaa huomiota, mutta Suomessa siitä tuli samana vuonna suurhitti Brita Koivusen ja Olli Hämeen kvintetin versiona, jonka Saukki oli kääntänyt aiheen muuttaen suomeksi nimellä ”Suklaasydän”. Kappale aloitti Suomessa muutamia vuosia kestäneen jazziskelmäkauden ja sen suosiota kuvaa, että sen kertosäkeestä tuli yli 40 vuotta myöhemmin televisio-ohjelman nimi. Brita Koivunen sai ”Suklaasydämestä” kultalevyn vuonna 1960.

## Albumit
* South Pacific (Peggy Leen & Gordon MacRaen kanssa) (1949)
* Margaret Whiting Sings Rodgers and Hart (1950)
* Love Songs by Margaret Whiting (1954)
* Margaret Whiting Sings for the Starry-Eyed (1956)
* Goin' Places (1957)
* Margaret (1958)
* Margaret Whiting's Great Hits (1959)
* Ten Top Hits (1959)
* Just a Dream (1960)
* Margaret Whiting Sings the Jerome Kern Songbook (1960)
* Broadway, Right Now! (Mel Tormén kanssa) (1960)
* Past Midnight (1961)
* The Wheel of Hurt (1967)
* Maggie Isn't Margaret Anymore (1967)
* Pop Country (1968)
* Too Marvelous for Words (1980)
* Come a Little Closer (1982)
* The Lady's in Love with You (1985)
* Then and Now (1991)

## Lähteet
Teapacks

**Teapacks** () on 1988 perustettu israelilainen yhtye.

Teapacks osallistui vuoden 2007 Eurovision laulukilpailuun kappaleella *[[Push the Button (Teapacks)|Push the Button]]*, mutta putosi semifinaaleissa.

Tarkkaan katsottuna Teapacks oli Euroviisuissa 24. 

## Aiheesta muualla

* Viralliset nettisivut 
*
Aju

**Aju** (*Plecoglossus altivelis*) on pääasiassa Japanin, mutta myös Korean ja Kiinan lähistöltä tavattava muodoltaan lohimainen kala, joka ulkonäöstään huolimatta kuuluu kuorekaloihin. Aju on heimonsa ainut laji.

Ajut kasvavat noin 30 senttimetrin mittaisiksi ja nousevat rannikkovesiltä kutemaan jokiin. Ajut ovat kaikkiruokaisia. Niiden ravintoa ovat muun muassa levät, sienet, äyriäiset, hyönteiset ja madot.

Japanissa aju on arvostettu ruokakala. Kalastajat pyytävät sitä tavanomaisilla välineillä mutta myös opetetuilla merimetsoilla yöaikaan. Merimetson kaulaan pannaan rengas estämään sitä nielemästä kalaa kokonaan. Merimetso tuo kalastajalle saaliinsa, joka otetaan talteen, ja lintu päästetään etsimään uutta. Merimetsokalastus on nykyisin vähentynyt ja siihen on lupa vain muutamilla kalastajilla. Se on kuitenkin turistien suosima tapahtuma.

## Lähteet

## Aiheesta muualla
*
*
Kreikan vaakuna

**Kreikan vaakuna** () on Kreikan kansallistunnus. Se koostuu sinisestä kilvestä, jossa on valkoinen kreikkalainen risti. Vaakunaa reunustavat laakerinlehdet.

## Historia

Kreikan ensimmäisessä vaakunassa vuonna 1822 oli kuvattuna Athene ja pöllö. Kreikan kuningaskunta otti vuonna 1833 käyttöön vaakunan, jossa oli valkoinen risti sinisessä kilvessä nykyisen tavoin. Lisäksi se oli varustettu kruunulla. Kuningas Oton baijerilaisessa virallisessa valtiovaakunassa kilpeä reunustivat leijonat. Kuningas Yrjö I:n aikana otettiin käyttöön tanskalaismallinen valtiovaakuna. Kreikan nykyinen vaakuna otettiin käyttöön 7. kesäkuuta 1975.


Tiedosto:Seal Greek Provisional Government(Transparent).png|Kreikan väliaikaishallinto (1822–1828).
Tiedosto:Seal of the First Hellenic Republic.svg|Kreikan ensimmäinen tasavalta (1828–1832).
Tiedosto:Hellenic Kingdom Arms.svg|Kreikan kuningaskunta (1833–1923, 1935–1941 ja 1944–1973).
Tiedosto:Coat of arms of Greece (Wittelsbach).svg|Kuningas Oton vaakuna.
Tiedosto:Royal Coat of Arms of Greece (1863-1936).svg|Kuningas Yrjö I:n ja tämän seuraajien vaakuna vuoteen 1936.
Tiedosto:Coat of arms of Greece (1924–1935).svg|Kreikan toinen tasavalta (1924–1935).
Tiedosto:Coat of Arms of the Hellenic Republic (1973-1974).svg|Kreikan sotilasjuntta (1973–1974).
Tiedosto:Coat of arms of Greece (colour).svg|Nykyinen vaakuna vuodesta 1975 lähtien (värillisenä, epävirallinen).


## Lähteet

## Aiheesta muualla
Trikomoniaasi

**Trikomoniaasi** on seksitauti. Se on kansainvälisesti hyvin yleinen mutta Suomessa harvinaistunut. Sairauden aiheuttaa *[[Trichomonas vaginalis]]* -niminen loinen, joka voi esiintyä emättimessä, virtsaputkessa tai eturauhasessa. 

Trikomoniaasi on useimmiten oireeton tai lieväoireinen. Se saattaa johtaa esimerkiksi virtsaputki- ja emätintulehduksiin. Mahdollisia oireita ovat pahanhajuinen, runsas valkovuoto, limakalvojen kirvely ja dysuria eli kivulias tai muuten vaikeutunut virtsaneritys. 

Trikomoniaasi voidaan todeta ottamalla naiselta irtosolunäyte tai valkovuotonäyte. Mieheltä näyte voidaan ottaa virtsaputken eritteestä. 

Trikomoniaasia voidaan hoitaa metronidatsolilla. WHO on arvioinut sairauden maailman yleisimmäksi sukupuolitaudiksi.

Hoitamattomana trikomoniaasia lisää eturauhasen syöpäriskiä 40 %.

## Lähteet
Lothar Binding

**Lothar Binding** (s. 1. huhtikuuta 1950) on saksalainen poliitikko. Hän kuuluu Saksan sosiaalidemokraattiseen puolueeseen.

Binding oli vuodesta 1998 vuoteen 2021 Saksan liittopäivien jäsen. Hän on naimisissa ja hänellä on kaksi lasta.

## Lähteet

## Aiheesta muualla

* Viralliset sivut
Forsyteismi

**Forsyteismi** (Forsyteism) on John Galsworthyn suurromaanista *[[Forsytein taru]]* peräisin oleva termi, jota käytetään kuvaamaan Euroopan ylemmän keskiluokan hengetöntä ja vain omaa etua tavoittelevaa elämänkatsomusta vuosina 1830–1920. Pääasiassa se tarkoittaa omaisuuden hankkimista hinnalla millä hyvänsä sekä ylenkatseellista suhtautumista alempiin yhteiskuntaluokkiin. 

Forsyteismi sai alkunsa 1830- ja 1840-lukujen välisenä aikana, jolloin ylempi keskiluokka eli porvaristo alkoi rikastua huomattavaa vauhtia ja siitä tuli koko ajan vaikutusvaltaisempi yhteiskuntaluokka. Pian ylempi keskiluokka syrjäytti aateliston vallan kahvasta, vaikka se omaksuikin miltei kaikki aateliston tavat ja perinteet, arvonimiä ja maanomistusta lukuun ottamatta.

Forsyteismin harrastajiin eli ylempään keskiluokkaan kuuluivat mm. seuraavanlaiset ammattiryhmät: lakimiehet, kauppiaat, kiinteistönvälittäjät ja kustantajat.

*Forsytein tarussa* Galsworthy arvosteli voimakkaasti juuri forsyteismin kannattajia ja ylemmän keskiluokan kapea-alaista maailmankatsomusta.

## Lähteet
*John Galsworthy, *Forsytein taru* 
*Meira Aalto, *Kolonialismin historia*
Piet de Jong

**Petrus Jozef Sietze ”Piet” de Jong**  (3. huhtikuuta 1915 Apeldoorn – 27. heinäkuuta 2016) oli hollantilainen poliitikko, joka toimi Alankomaiden pääministerinä vuosina 1967–1971. Hän kuului Katoliseen kansanpuolueeseen.

Jong syntyi Apeldoornissa ja nousi maansa puolustusministeriksi 1963. Pääministerin virassa häntä edelsi Jelle Zijlstra ja seurasi Barend Biesheuvel.

## Lähteet
Ruokalista

**Ruokalista** () on valittavissa olevien ruokalajien esittelylista. Se on käytössä ravintoloissa ja voi olla muodoltaan joko à la carte tai table d'hôte. Nämä ruokalistat koostuvat tyypillisesti alkuruoasta, pääruoasta ja jälkiruoasta sekä juomista. 

## Ruokalistat laitoksissa
Ruokalistaa (suom. myös menyy) käytetään usein myös peruskouluissa ja oppilaitoksissa, johon on suunniteltu etukäteen, mitä kouluruokailun yhteydessä tarjotaan. Ruokalajeja voi olla yksi tai useampi päivää kohti. Ruokalista voi toistua periodisesti samanlaisena esimerkiksi kuukausittain. Laitoksissa voi olla erityisiä nimikkopäiviä jollekin ruokalajille.

## Lähteet
Kati Seläniemi: Muuttuva ja muuntuva menyy, s 4-13. Hopeatarjotin 1/2010. Hotelli - ja ravintolamuseosäätiö
Larnemaa, Ritvos, Hedenström: Suomalainen ruokaretki. Ruokasinfonia Luostolla - lintumenu, Tammi 2001
Gustav Schäfer

**Gustav Schäfer** (22. syyskuuta 1906 – 12. joulukuuta 1991) oli saksalainen kilpasoutaja ja olympiavoittaja.

Schäfer voitti yksikkösoudun Euroopan mestaruuden Luzernissa 1934. Kaksi vuotta myöhemmin Berliinin 1936 olympialaisissa hän voitti olympiakultaa yksiköissä. Toiseksi sijoittunut Itävallan Josef Hasenöhrl hävisi hänelle 4,3 sekuntia 2&nbsp;000 metrin matkalla.

## Lähteet
* 
* 
* sports123.com: soudun arvokisatilastoja
Retrospektivt collage

**Retrospektivt collage** on ruotsalaisen Magnus Ugglan vuonna 1985 julkaistu kokoelmalevy. Albumi oli Ugglan kahdeksas.

Albumi sisältää Ugglan tunnetuimpia kappaleita edellisiltä albumeilta. Lisäksi siinä oli Magnus Uggla Band sjunger schlagers -EP:ltä kappaleet "Mälarö kyrka" ja "Johnny the Rucker". Levyn ensimmäiset painokset sisälsivät bonuskappaleet "Retrospektivt collage (short version)" ja "Retrospektivt collage (different mix)".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Magnus Uggla – The Uggly Strix-Site 

### Viitteet
Tom Bosley

**Thomas Edward "Tom" Bosley** (1. lokakuuta 1927 Chicago, Illinois – 19. lokakuuta 2010 Rancho Mirage, Kalifornia) oli yhdysvaltalainen näyttelijä. Hän opiskeli DePaulin yliopistossa, Chicagossa. Bosley tunnettiin erityisesti isällisistä ja sympaattisista roolihahmoistaan televisiosarjoissa *[[Onnen päivät]]* ja *[[Isä Dowlingin mysteerit]]*.

Bosleylle myönnettiin Tony-palkinto suorituksestaan New Yorkin pormestarina Broadway-musikaalissa Fiorello! (1959). Hän oli sukutaustaltaan juutalainen.

## Valikoitu filmografia
* *[[Tyttöjen Henry]]* (1964)
* *[[Lemmenlaiva]]* (1976)
* *[[With This Ring]]* (1978)
* *[[Onnenpäivät]]* (1974–1984)
* *[[Murhasta tuli totta]]* (1984–1988)
* *[[Isä Dowlingin mysteerit]]* (1987–1991)
* *[[Popstar]]* (2005)
* *[[70's Show]]* (2006)

## Lähteet

## Aiheesta muualla

* Tom Bosleyn muistokirjoitus Helsingin Sanomissa
*
Ostankinon televisiotorni

**Ostankinon televisiotorni** () 540 metriä korkea televisio- ja radiotorni Moskovassa Venäjällä. Sen on suunnitellut Nikolai Vasiljevitš Nikitin (1907–1973). Torni on Euroopan korkein rakennelma.

Tornin rakentaminen alkoi vuonna 1963, ja se valmistui vuonna 1967. Se piti maailman korkeimman vapaastiseisovan rakennelman titteliä kymmenen vuotta, kunnes vuonna 1976 Kanadan Torontoon valmistui CN Tower. 

Tornissa on tapahtunut muutamia onnettomuuksia, kuten esimerkiksi tulipalo 27. elokuuta 2000 ja basehyppääjä Christina Grubelnekin paiskautuminen tornin seinämään 1. heinäkuuta 2004.  

## Tulipalot

Tornissa syttyi 27. elokuuta 2000 tulipalo, joka vaati neljän ihmisen hengen. Tulipalo häiritsi Moskovan radio- ja televisiosignaaleja. 

Tornissa syttyi uudestaan tulipalo 25. toukokuuta 2007, mutta se kuitenkin oli paljon pienempi palo kuin vuonna 2000. Kaikki sisällä olleet ehdittiin evakuoida, ja henkilövahingoilta säästyttiin.

## Teknistä tietoa
*Tornin kattokorkeus: 385,4 m
*Antennikorkeus: 540,1 m
*Ylin kerros: 360 m
*Lattiapinta-ala: 15&nbsp;000 m²
*Kerroksia: 120
*Hissejä: 11

## Katso myös

*Luettelo maailman korkeimmista rakennuksista ja rakennelmista

## Lähteet

## Aiheesta muualla

* Kotisivut 
* BBC:n uutinen
* Structure.de
* Ostankino Tower Above the Clouds
M. John Harrison

**Michael John Harrison** (s. 26. heinäkuuta 1945 Rugby, Warwickshire) on brittiläinen kirjailija. Hän on kirjoittanut tieteiskirjallisuutta, fantasiaa sekä näitä lajityyppejä ja valtavirtakirjallisuutta yhdistäviä teoksia. 

Harrison toimii arvostelijana muun muassa *[[Guardian]]*- ja *[[Daily Telegraph]]* -lehdissä. Harrison on vieraillut Suomessa muun muassa vuoden 2008 Finnconin kunniavieraana.

## Teokset
### Romaanit
* *The Commited Men* (1971)
* *The Centauri Device* (1974)
* *The Machine in Shaft Ten: And Other Stories* (1975, novelleja)
* *The Ice Monkey: And Other Stories* (1983, novelleja)
* *Climbers* (1989)
* *The Course of the Heart* (1990, suom. )
* *Signs of Life* (1997, suom. )
* *Travel Arrangements* (2000, novelleja)
* *Light* (2003, suom. 
* *Nova Swing* (2006, suom. 
* *Empty Space - A Haunting* (2012, suom. 

### Viriconium-sarja
* *The Pastel City* (1971, suom. )
* *A Storm of Wings* (1980)
* *In Viriconium* (1982)
* *Viriconium Nights* (1984, novelleja)

### Kokoelmat
* *Viriconium* (2000, sisältää sarjan kaikki neljä teosta)
* *Things That Never Happen* (2002, yhteislaitos kokoelmista *The Ice Monkey* ja *Travel Arrangements* sekä jonkin verran ennenjulkaisematonta materiaalia)
* *Parietal Games* (2005, toim. Mark Bould ja Michelle Reid, esseitä ja arvosteluja)

## Palkintoja
* James Tiptree, Jr. -palkinto 2002 romaanista *Valo*
* Tähtivaeltaja-palkinto 2005 romaanista *Valo* 
* Philip K. Dick -palkinto
* Arthur C. Clarke -palkinto

## Suomennetut novellit
* ”Uuden järjestyksen tiellä” (Settling the World, 1972). Suom. Leena Peltonen. Aikakone 3/1991.
* ”Uudet säteet” (The New Rays, 1982). Suom. Sari Kallioinen ja Anita Puumalainen. Teoksessa Markku Sadelehto (toim.) *Kuoleman kirjat 2*. WSOY, 1993.
* ”Suuri jumala Pan” (The Great God Pan, 1988). Suom. Jorma-Veikko Sappinen. Teoksessa Douglas Winter (toim.): *Kauhujen kirja 2* (Prime Evil, 1988). Book Studio, 1991.
* ”Neonsydänmurhat” (The Neon Heart Murders, 2000). Tähtivaeltaja 2/2005. Suom. Kristiina Drews. 

## Lähteet

## Kirjallisuutta
* Tenhunen, Eeva-Liisa: M. John Harrison. Teoksessa 

## Aiheesta muualla
* Blogi. 
* M. John Harrisonin kirjoittamia kirjallisuusarvosteluja Guardian-lehdessä
Magic Sam

**Magic Sam** (oik. **Sam Maghett**, 14. helmikuuta 1937 – 1. joulukuuta 1969) oli yhdysvaltalainen blueskitaristi ja -laulaja.

Magic Sam syntyi Mississippin Grenadassa. Vuonna 1950 hän muutti Chicagoon, ja alkoi muutamia vuosia myöhemmin saada keikkoja paikallisista klubeista huomattavana pidetyn kitaransoittotaitonsa takia. Magic Sam levytti Cobra levy-yhtiölle vuosina 1957-1959. Tältä ajalta tunnetuimpia singlejä olivat "Easy Baby" sekä  "All Your Love". Magic Sam alkoi nyt saada suosiota, mutta värvättiin armeijaan. Aika tuli armeijassa pitkäksi ja Sam päätti lähteä lätkimään. Tämän seurauksena hän sai kuusi kuukautta vankeutta.

Vuonna 1963 Magic Sam sai huomiota suositulla singlellään "Feelin' Good (We're Gonna Boogie)". Tehtyään kiertueen Yhdysvalloissa, Englannissa ja Saksassa, hän sai vuonna 1967 sopimuksen Delmark levy-yhtiölle, jonka riveissä hän levytti itse tuottamansa albumit *West Side Soul* sekä *Black Magic*. Näistä varsinkin ensin mainitusta tuli erittäin maineikas blueslevy. Näihin aikoihin Magic Samin tärkeäksi yhteistyökumppaniksi muodostui huuliharpisti Charlie Musselwhite.

Taika Samin ura kuitenkin katkesi yllättäen, kun hän yhtäkkiä joulukuussa 1969 kuolikin sydänkohtaukseen 32-vuotiaana. Tämän jälkeen hänet haudattiin Alsipin kaupunkiin Illinoisin osavaltiossa.

Nuorella iällä tapahtuneesta kuolemastaan huolimatta Magic Samia pidetään huomattavana muusikkona. Esimerkiksi kuuluisassa *[[Blues Brothers]]* elokuvassa John Belushi omistaa kappaleen Sweet Home Chicago Magic Samille.

## Aiheesta muualla
*Magic Samista asiaa Cascade Blues sivustolla
Lammin reservikomppania

**Lammin reservikomppania** (pidemmin 25. Lammin reservikomppania) oli Hämeenlinnan tarkk'ampujapataljoonaan 1883–1899 kuulunut reserviläisiä kouluttanut sotilasyksikkö Lammilla. 

## Kirjallisuutta
*
Välkommen till folkhemmet

**Välkommen till folkhemmet** on ruotsalaisen Magnus Ugglan vuonna 1983 julkaistu kuudes studioalbumi. Livelevyt mukaan laskettuna albumi on seitsemäs.

Albumin kappaleista muun muassa "IQ", "Hand i hand" ja "Astrologen" nousivat hiteiksi. "IQ" on Ugglan cover-versio Bruce Woolleyn "Blue Blue (Victoria)" -kappaleesta. Välkommen till folkhemmet -albumilla alkoi oikeastaan ensimmäistä kertaa esiintyä Ugglalle nykyään tyypillistä satiirista tyyliä. Esimerkiksi kappaleessa "IQ" ivataan muskelimiehiä.

Albumi äänitettiin Polar Studiossa ja Park Studiossa. Lasse Gustavsson miksasi albumin Park Studiossa.

Albumin kansikuvan on ottanut Ugglan veli, Gabriel Uggla.

## Kappalelista
Kaikki kappaleet ovat Magnus Ugglan tekemiä, ellei toisin mainita.

### A-puoli
# 
# 
#  (Bruce Woolley – Magnus Uggla)
# 
# 

### B-puoli
# 
# 
# 
# 

## Lähteet
* Magnus Uggla – The Uggly Strix-Site 

### Viitteet
Superstition

**Superstition** on Stevie Wonderin kirjoittama, tuottama, esittämä ja sovittama funk-kappale. Hän levytti sen Motown Recordsille vuonna 1972.

*Superstition* julkaistiin alun perin *[[Talking Book]]* -albumilla. Se julkaistiin myös singlenä, joka nousi Yhdysvalloissa myyntilistan ykkössijalle ja Britanniassa nelossijalle.

Kappaleesta on tehty useita cover-versioita, tekijöinä muun muassa Melvin Van Peebles, Raven-Symone, Stevie Ray Vaughan ja Widespread Panic. *[[Rolling Stone]]* -lehti arvioi kappaleen vuonna 2021 kaikkien aikojen 12. parhaaksi musiikkikappaleeksi.

## Lähteet
Arameankielinen Wikipedia

**Arameankielinen Wikipedia** on Wikipedian arameankielinen versio. 9. joulukuuta 2010 siellä oli 1 138 artikkelia.

## Lähteet
Telahermo

**Telahermo** (lat. *nervus trochlearis*) on neljäs aivohermo. Sen ainoa tehtävä on hermottaa yhtä silmänliikuttajalihasta, silmää sisään- ja alaspäin kääntävää ylävinoa silmälihasta (*m. obliqus superior*). Muut silmää hermottavat aivohermot ovat silmän liikehermo ja loitontajahermo.

Telahermo voi halvaantua, ja syynä siihen on yleensä päähän kohdistunut isku tai synnynnäinen vamma. Halvauksen voi tunnistaa siitä, että potilas kallistaa päätään hieman terveen silmän puolelle välttääkseen kahtena näkemistä. Sen voi tunnistaa Bielschowskyn kokeella: kun potilaan päätä kallistaa vauriopuolelle, halvaantunut silmä karsastaa ylöspäin.

## Lähteet
Chopper

**Chopper** voi tarkoittaa seuraavia asioita:

* Tietyn tyyppinen moottoripyörä
* Tony Tony Chopper
* Chopper, vuoden 2000 elokuva, joka kertoo Chopper Readista
* Operaatio Chopper, Yhdysvaltain sotilasoperaatio Vietnamin sodassa 12. tammikuuta 1962.
Mustakulma-albatrossi

**Mustakulma-albatrossi** (*Thalassarche melanophris*) on keskikokoinen eteläisen pallonpuoliskon 
albatrossi. Lajin nimesi Coenraad Jacob Temminck 1828.

## Koko ja ulkonäkö
Linnun pituus on 80–95&nbsp;cm ja siipien kärkiväli keskimäärin 2,4&nbsp;m. Lajinimi on peräisin silmän yllä olevasta kapeasta mustasta juovasta. Vartalo ja pää ovat valkoiset, siipien yläpinta ja selkä ovat tummanharmaat ja siipien alapinta mustan ja valkoisen kuvioima. Pyrstö on tumma. Nokka on keltainen. Nuoret ja esiaikuiset linnut ovat aikuisen värisiä, mutta nokka on tumman luunvärinen ja siinä on tumma kärkitäplä. Sukupuolet ovat samannäköiset. Koiras on hieman naarasta kookkaampi. Laji voi elää yli 30-vuotiaaksi.

## Esiintyminen

Maailman populaation koko on 1–2,5 miljoonaa yksilöä, joista pesiviä pareja on noin 530&nbsp;000–680&nbsp;000. Laji on yksi runsaslukuisimmista albatrosseista. 60–80&nbsp;% mustakulma-albatrosseista pesii Falklandinsaarilla, 10–20&nbsp;% Etelä-Georgiassa ja 3–20&nbsp;% Chilen edustan saarilla. Pienempiä populaatioita asuu myös Intian valtamerellä Kergueleninsaarilla ja Crozetsaarilla sekä Australian ja Uuden-Seelannin vesillä Heard-, McDonald-, Macquarie-, Campbell-, Antipodes- ja Snares-saarilla.

Lajin pesimäpopulaatioiden havaittiin 2010-luvulla tehdyissä tutkimuksissa olevan pääsääntöisesti kasvussa, vaikka pitkäsiimakalastus uhkaa lajia.

## Elinympäristö
Pesimäsaaret ovat yleensä jyrkkärantaisia ja vuoristoisia, paikoin myös tasaisia. Pesimäajan ulkopuolella mustakulma-albatrossit vaeltelevat Antarktiksen vesillä sekä eteläisellä Atlantilla ja Intian valtamerellä.

## Lisääntyminen

Pari muodostaa elinikäisen parisuhteen. Sukukypsä noin 10 vuoden ikäisenä. Laji pesii joka vuosi. Pesä on noin 60&nbsp;cm korkea kasa, joka on koottu ruohoista ja mudasta. Naaras munii yhden munan, jota molemmat puolisot hautovat.

## Ravinto
Syö pääasiassa krillejä mutta myös mustekaloja, kaloja ja haaskoja.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* savethealbatross 

### Viitteet
Metyyliformiaatti

**Metyyliformiaatti** on orgaaninen yhdiste (formiaatti), joka on huoneenlämmössä (20 °C) olomuodoltaan erittäin herkästi syttyvää väritöntä nestettä, joilla on lievästi makea haju. Sen kemiallinen kaava on C2H4O2 ja rakennekaava HCOOCH3. Metyyliformiaatista käytetään myös nimityksiä *muurahaishappometyyliesteri* ja *metyylimetanoaatti*.

## Ympäristö- ja terveysvaikutukset
Metyyliformiaatti ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa. Ympäristössä metyyliformiaatti hajoaa hiilen oksideiksi ja vedeksi.

## Valmistus ja käyttö
Metyyliformiaattia valmistetaan metanolin ja muurahaishapon tai natriumformiaatin välisellä reaktiolla happamissa olosuhteissa. Yhdistettä käytetään liuottimena ja valmistettaessa muun muassa formamidia ja dimetyyliformamidia.

## Lähteet

## Aiheesta muualla
*
*PubChem: Methyl formate 
*ChemBlink: Methyl formate
M/S Finnhansa

**M/S Finnhansa** () on Finnlinesin omistama ro-ro/matkustaja-alus. Se on rakennettu vuonna 1994 Stocznia Gdanskan telakalla Gdańskissa, Puolassa. Alus on rekisteröity Suomen lipun alle ja sen kotisatama on Helsinki.

Finnhansan sisaralukset ovat M/S Finnpartner, M/S Transeuropa ja M/S Finntrader.

## Tekniset tiedot

Pituutta aluksella on 183 metriä, leveyttä 29,9 metriä ja sen syväys on 7,4 metriä. Laivan koko tilavuus (bruttovetoisuus) on 32&nbsp;534 ja matkustus- ja lastitilojen tilavuus (nettovetoisuus) 9&nbsp;761. Aluksen kuollut paino eli kantavuus on 10&nbsp;700 tonnia. Aluksen  lastikapasiteetti on 3&nbsp;380 kaistametrimetriä. Laivan huippunopeus on 21,3 solmua ja jääluokitus 1A Super. 

Aluksen konttikapasiteetti (TEU) on 500 ja jäähdytyskonttikapasiteetti 130. 

Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23&nbsp;040 kilowatin tehon.

## Käyttöhistoria

14. syyskuuta 1993 alus laskettiin vesille. Elokuun alussa 1994 alus luovutettiin Finncarriers Oy:n omistukseen, joka rekisteröi aluksen Suomen lipun alle. Kotisatamaksi tuli Helsinki. 10. elokuuta alus aloitti liikennöinnin Helsingin ja Lyypekin välillä. 19. syyskuuta 1994 rouva Marjatta Jouhki kastoi aluksen Helsingissä.
 
Vuonna 2000 Finnhansa rekisteröitiin Finnlinesin omistukseen. 1. lokakuuta 2001 alus aloitti liikennöinnin välillä Helsinki–Travemünde.

1. marraskuuta 2006 Finnhansa oli Itämerellä Öölannin saaren ja Gotlannin saaren lähettyvillä, kun ruotsalainen rahtilaiva M/S Finnbirch oli uppoamassa samalla alueella. Finnhansa saapui ensimmäisten joukossa onnettomuuspaikalle ja jäi avustamaan pelastusoperaatiossa. Muut paikalle saapuneet alukset olivat nimeltään M/S Marneborg, M/S Largo ja M/S Tomke.

Vuonna 2010 alus aloitti liikennöinnin nimellä Transrussia reitillä Travemünde–Pietari.

Alkuvuodesta 2014 alus sai Suomen lipun ja nimekseen Finnhansa.

## Hytit

Finnhansassa on 34 matkustajille tarkoitettua hyttiä. Yhteensä niissä on 114 matkustajapaikkaa. Kaikki hytit ovat 3–4 henkilöä vetäviä, noin 20 m²:n suuruisia ikkunahyttejä. Hytit sijaitsevat aluksen kansilla 4–7.

## Kannet

Aluksen 4. kannella sijaitsevat ravintolatilat, baari, Sailor’s Shop -myymälä sekä neuvonta ja vastaanotto. 5. kannella taas on osa matkustajien hyteistä sekä kokoustilat. 6. kannella on muun muassa aurinkokansi, leikkipaikat lapsille sekä saunaosasto. Finnhansan ylimmälle kannelle on sijoitettu ainoastaan matkustajahyttejä.

## Lähteet

## Aiheesta muualla
*Transrussiasta Finnlinesin sivuilla
* 
*The ferry site – M/F Finnhansa
Venäjän rautatiet

**Venäjän rautatiet** eli **RŽD** () on koko Venäjän federaation rautatieliikenteestä vastaava konserni. Se perustettiin 1. lokakuuta 2003 korvaamaan Venäjän rautatieministeriön liikennetoiminta. Konsernille siirtyi Venäjän rautatieministeriöltä 987 yritystä ministeriön 2&nbsp;046 yrityksestä, mikä edusti 95 prosenttia kirjanpidollisesta tasearvosta. Yhtiön omistaa Venäjän federaatio. 

## Venäjän alueelliset rautatiet

Venäjän rautatiet -konserniin kuuluu yhteensä 16 alueellista rautatieyhtiötä. Näitä ovat muiden muassa:

* Lokakuun rautatie (), kotipaikka Pietari
* Moskovan rautatie (*Moskovskaja železnaja doroga*), Moskova
* Gorkin rautatie (*Gorkovskaja železnaja doroga*), Nižni Novgorod
* Kaliningradin rautatie (*Kaliningradskaja železnaja doroga*), Kaliningrad
* Kuibyševin rautatie (*Kuibyševskaja želesnaja doroga*), Samara
* Pohjoinen rautatie  (*Severnaja železnaja doroga*), Jaroslavl
* Pohjois-Kaukasian rautatie (*Severo-Kavkazskaja železnaja doroga*), Donin Rostov

Kuva:Malino Railstation - Sapsan.jpg|Suurnopeusjuna Sapsan.
Kuva:DT1 diesel-electric train at Baltiyskiy rail terminal.JPG|Diesel-sähköjuna mallia DT1.
Kuva:Suburban platforms of Belorussky Rail Terminal.jpg| Moskovan Valko-Venäjän aseman lähiliikennelaituria. Oikealla Venäjän rautateiden ER2T-sähköjuna. Vasemmalla punainen lentokenttäliikenteen Aeroexpress-juna.


## Lähteet

## Aiheesta muualla

* Venäjän rautateiden kotisivu, http://www.rzd.ru/  
* Venäjän rautateiden kotisivu, http://www.eng.rzd.ru/  
* Venäjän rautateiden aikatauluhaku  (eng.rzd.ru)
* Venäjän rautateiden junalipun tiedot  (eng.rzd.ru)
* Junalla Venäjälle  (VR-yhtymä)
* RZD:n reitit EU:n alueelle (kartasta puuttuvat reitit Baltiaan ja Baltian kautta)  (rian.ru)
* RZD:n alueellinen yhtiö Lokakuun rautatiet, Pietari   (ozd.rzd.ru)
* RZD:n alueellinen yhtiö Moskovan rautatiet, Moskova   (mzd.rzd.ru)
* RZD:n alueellinen yhtiö Pohjoisen rautatie, Jaroslavl   (szd.rzd.ru)
* RZD:n alueellinen yhtiö Gorkin rautatiet, Nižni Novgorod   (gzd.rzd.ru)
* RZD:n alueellinen yhtiö Kuibyševin rautatiet, Samara   (kbsh.rzd.ru)
* RZD:n alueellisen yhtiön tietoja ja vastuualueen kartta: Pohjois-Kaukasian rautatiet, Rostov-na-Donu  (rzd.ru)
Luikerot

**Luikerot** eli **limakalat** (Blenniidae) on luikerokalojen lahkoon kuuluva merikalojen heimo. Siitä tunnetaan noin 410 lajia ja noin 60 sukua.

## Koko ja ulkonäkö
Luikeroiden pää on tylppäkuonoinen, eikä ihossa erotu suomuja. Silmät ovat suhteellisen suuret ja sijaitsevat pään yläosassa, mikä antaa kalalle hiukan sammakkoeläinmäisen ulkonäön.

## Alkuperä
Luikeroita elää Atlantin, Intian valtameren ja Tyynenmeren trooppisissa ja subtrooppisissa osissa, yleensä meressä, harvoin murtovedessä tai makeassa vedessä. Monet lajit ovat suosittuja akvaariokaloja. Välimeren seudulla elää luonnonvarainen jokiluikero.

## Käyttäytyminen
Luikerot nöpöttävät usein rintaeviensä varassa lähellä pohjaa samalla tavalla kuin tokot. Ne ovat luonnossakin hyvin reviiristään tietoisia kaloja, joten niitä ei kannata pitää monta samassa akvaariossa.

Luikerot sekoitetaan helposti tokkoihin. Anatomian selvin ero on selkäevä, joka luikeroilla jatkuu yhtenäisenä koko selän yli. Pohjalla maatessaan ne pitävät vartaloaan luonteenomaisesti kaarella. Luikerot ovat kovia hyppimään, ja siirtyvät luonnossa riutanlammikosta toiseen hyppäämällä.

## Akvaariossa suosittuja lajeja
*viherluikero *Salarias fasciatus  *
*mokkaluikero *Atrosalarias fuscus*
*kultaluikero *Ecsenius midas* 
*kultapyrstöluikero *Ecsenius bicolor  *
*diskomyrkkyluikero *Meiacanthus smithi*
*saumamyrkkyluikero *Meiacanthus atrodorsalis*  
*seepramyrkkyluikero *Meiacanthus grammistes  *
*ruskomyrkkyluikero *Meiacanthus mossambicus*

## Lähteet

## Aiheesta muualla
*http://www.reefkeeping.com/issues/2004-07/hcs3/index.php